Bud Spencer

Badas Spenseris (, tikrasis vardas – Carlo Pedersoli; 1929 m. spalio 31 d. Neapolis – 2016 m. birželio 27 d. Roma) – buvęs italų plaukikas, aktorius ir scenarijų autorius, labiausiai išgarsėjęs vaidmenimis filmuose kartu su Terensu Hilu.

 Biografija 

 Jaunystė ir šeima 
Karlas Pedersolis gimė Santa Liučijoje, istoriniame Neapolio rajone, turtingoje šeimoje. Ten pradėjo lankyti mokyklą, kur gerai mokėsi ir daug sportavo. Ypač gerų rezultatų jam pavyko pasiekti plaukimo srityje, kur užsirekomendavo kaip perspektyvus sportininkas.

1940 metais šeima dėl tėvo darbo persikėlė į Romą, kur Karlas lankė vidurinę mokyklą ir buvo priimtas į plaukimo klubą.

Baigęs mokyklą su pagyrimu įstojo į universitetą studijuoti chemiją.

1947 metais dėl tėvo darbo šeima vėl persikraustė, šį kartą – į Braziliją ir Karlui mokslus teko nutraukti. Šioje šalyje jis gyveno iki 1949 metų, kur dirbo Italijos konsulate ir išmoko laisvai kalbėti portugališkai.

 Sportininko karjera 

Nepaisant persikėlimo į kitą žemyną, jo sportinė karjera įgavo vis didesnį pagreitį. 1949 metais Karlas debiutavo tarptautinėse varžybose savo šalies komandoje.

1950 Europos plaukimo čempionate Vienoje jis dviejose kategorijose pasiekė finalus. Tais pačiais metais tapo pirmuoju italu, nuplaukusiu 100 metrų distanciją laisvuoju stiliumi greičiau nei per minutę.

1951 metais Viduržemio jūros žaidynėse laimėjo du sidabro medalius Mediterranean Games, 1951  100 laisvuoju stiliumi ir 3x100 mišriu stiliumi.

Grįžęs į Romą, vėl įstojo į universitetą, tik šį kartą į teisę ir sociologiją. Plaukimo šakoje atstovavo „S.S. Lazio“ klubą.

1952 metais Karlas dalyvavo Olimpinėse žaidynėse Helsinkyje, kur pasiekė pusfinalį 100 laisvu stiliumi (rezultatas – 58,9s).

Po žaidynių buvo pakviestas sportuoti ir studijuoti JAV, kur kelis mėnesius praleido Jeilyje.

1954 metais su „S.S. Lazio“ komanda laimėjo Italijos vandensvydžio čempionatą.

1955 metais Viduržemio jūros žaidynėse dalyvavo kaip vandensvydžio žaidėjas ir su Italijos rinktine laimėjo aukso medalį.

1956 metais antrą kartą dalyvavo Olimpinėse žaidynėse Melburne, kur 100 laisvuoju stiliumi vėl pasiekė pusfinalį (59,0s).

Po šių pasirodymų 1957 metais gana netikėtai baigė plaukiko karjerą.

Viso per savo sportininko karjerą Karlas laimėjo net 18 medalių Italijos plaukimo ir vandensvydžio čempionatuose (11 aukso, 5 sidabro ir 2 bronzos) bei 3 medalius Viduržemio jūros žaidynėse.

2007 ir 2010 metais apdovanotas už indėlį į šalies plaukimo populiarinimą ir rezultatus.

 Aktoriaus karjera 
Baigęs sportuoti, Karlas grįžo atgal į Pietų Ameriką, kur dirbo JAV bendrovėje, tiesiančioje kelius bei padėjo Venesuelos plaukimo komandai.

1960 metais grįžo į Romą, kur vedė Maria Amato, kurią pažinojo nuo 15 metų. Šios tėvas buvo kino teatrų tinklo savininkas, tačiau vaidyba Karlo tuo metu neviliojo. Jis buvo vaidinęs keliose masinėse scenose iki tol, tačiau neketino tapti aktoriumi, o sudarė sutartį su įrašų kompanija „RCA“ ir rašė dainų tekstus italų dainininkams.

Tačiau netrukus mirė Karlo tėvas, sutartis su „RCA“ baigėsi ir šeimai reikėjo pinigų išlaikymui. Tuo metu jį surado režisierius Giuzeppe Colizzi, ieškantis aktoriaus filmui „Dievas atleidžia... Aš ne!“. Nors šiam vaidmeniui reikėjo jojimo įgūdžių, kurių Karlas visiškai neturėjo, režisieriaus tai neatbaidė – jam reikėjo tvirtai sudėto herojaus, o 193 cm ūgio ir 103 kg svorio buvęs plaukikas tam idealiai tiko. Karlas kiek padvejojęs sutiko.

Pirmiausia režisierius ir prodiuseriai liepė susigalvoti naują pseudonimą, nes filmas buvo planuojamas tarptautinei rinkai. Taip Karlas tapo Badu Spenseriu, savo vardu pagerbdamas mėgstamą alų Budweiser ir neseniai mirusį aktorių Spencer Tracy.

Filmavimo aikštelėje Badas susitiko su Terensu Hilu. Jiedu jau buvo vaidinę filme „Hanibalas“, tačiau Bado vaidmuo jame buvo tik epizodinis ir jiedu tada net nesusipažino. Šį kartą jiems teko pagrindiniai vaidmenys ir tai buvo ilgos draugystės tiek kine, tiek gyvenime pradžia.

1970 metais sukurtas komiškas vesternas „Mano vardas Trejybė“, o 1971 – jo tęsinys „Mano vardas vis dar Trejybė“ buvo lūžis abiejų aktorių karjeroje. Viso Badas su Terensu suvaidino 18 filmų, kurie jiems pelnė pripažinimą ne tik Europoje, bet ir JAV. Vis dėlto skirtingai nei jo kolega, Badas beveik visą laiką filmavosi tik italų kuriamuose filmuose.

 Asmeninis gyvenimas 
1960 metais Badas vedė Maria Amato.

Jie susilaukė 3 vaikų: Giuseppe (1961), Christine (1962) ir Diamante (1972). Giuseppe Pedersoli yra filmų prodiuseris, pelnęs ne vieną apdovanojimą, o Diamante Spencer vaidino keliuose filmuose.

2005 metais nusprendė išmėginti jėgas politikoje, tačiau jo dalyvavimas regioniniuose rinkimuose „Forza Italia“ partijos sąraše buvo nesėkmingas.

Badas buvo teisės mokslų daktaras bei kelių patentų autorius.

Turėjo lėktuvo ir sraigtasparnio piloto licencijas, kurias gavo susižavėjęs skraidymu filmuojant juostą „Nagi, vaikinai!“.

Jis taip pat buvo įsigijęs oro transporto kompaniją „Mistral Air“, kurią vėliau pardavė.

Buvo įkūręs savo vardo vaikų labdaros fondą.Bud Spencer on imdb.com

Aktorius mirė 2016 m. birželio 27 d., eidamas 86-uosius metus.www.lrytas.lt  

 Filmai 

 Vaidmenys kine 

 Nepažymėtas titruose 
 Metai  Lietuviškas pavadinimas  Originalus pavadinimas 1951 Quo Vadis  Quo vadis? 1957 Atsisveikinimas su ginklais  Addio alle armi 1959 Ben-Huras Ben Hur

 Kaip Carlo Pedersoli 

 Metai  Lietuviškas pavadinimas  Originalus pavadinimas 1954   Siluri umani 1955   Un eroe dei nostri tempi 1957   Il cocco di mamma 1959 Hanibalas  Hannibal

 Kaip Bud Spencer 

 Metai  Lietuviškas pavadinimas  Originalus pavadinimas 1967 Dievas atleidžia... Aš ne!  Dio perdona… io no! 1968 Anapus įstatymo Al di là della legge 1968 Keturi tūzai I quattro dell’Ave Maria 1968 Šiandien aš, rytoj – tu! Oggi a me… domani a te! 1969 Dievas su mumis Gott mit uns (Dio è con noi) 1969 Batų kalnas La collina degli stivali 1969 Penkių vyrų armija  Un esercito di 5 uomini 1970 Mano vardas Trejybė  Lo chiamavano Trinità 1971 Mano vardas vis dar Trejybė …continuavano a chiamarlo Trinità 1971 Keturios musės ant pilko aksomo  Quattro mosche di velluto grigio 1971  Juodasis korsaras Il corsaro nero 1972 Nagi, vaikinai!  Più forte, ragazzi! 1972 Tai gali būti atlikta... drauge  Si può fare… amigo 1972 Juodasis Turinas  Torino nera 1972 Priežastis gyventi, priežastis mirti  Una ragione per vivere e una per morire 1973 Net ir angelai valgo pupas  Anche gli angeli mangiano fagioli 1973 Pravarde Dičkis  Piedone lo sbirro 1974 Kitaip mes supyksim! … altrimenti ci arrabbiamo! 1974 Atsuk kitą skruostą Porgi l’altra guancia 1975 Dičkis Honkonge  Piedone a Hong Kong 1976 Sėkmės karys  Il soldato di ventura 1977 Čarlstonas  Charleston 1977 Kovotojai su nusikalstamumu  I due superpiedi quasi piatti 1978 Jie vadino jį Buldozeriu  Lo chiamavano Bulldozer 1978 Herbas arba skaičius  Pari e dispari 1978 Dičkis Afrikoje  Piedone l’africano 1979 Aš ir hipopotamai  Io sto con gli ippopotami 1979 Šerifas ir berniukas ateivis  Uno sceriffo extraterrestre… poco extra e molto terrestre 1980 Kodėl kapitonas pasirinko mane?  Chissà perché… capitano tutte a me 1980 Dičkis Egipte  Piedone d’Egitto 1981 Badis keliauja į Vakarus  Occhio alla penna 1981 Rasi draugą – rasi lobį  Chi trova un amico, trova un tesoro 1982 Džo Bananas  Banana Joe 1982 Bomberis  Bomber 1983 Katė ir šuo  Cane e gatto 1983 Visada pasiruošę  Nati con la camicia 1984 Dvigubi nemalonumai  Non c'è due senza quattro 1985 Majamio superpolicininkai  Miami Supercops 1986 Aladinas  Superfantagenio 1991   Un piede in paradiso 1994 Nemalonumų mėgėjai  Botte di Natale 1997   Fuochi d’artificio 1997   Al límite 1999   Figli del vento 2003 Dainavimas anapus ekrano  Cantando dietro i paraventi 2008   Pane e olio 2009   Tesoro, sono un killer 2009  Žmogžudystės yra mano verslas, brangioji  Mord ist mein Geschäft, Liebling

 Vaidmenys televizijoje 
 Metai  Originalus pavadinimas  Kita 1987 Big Man  5 dalių filmas 1991–1993  Detective Extralarge  TV serialas 1997  Noi siamo angeli  TV serialas 2002  Tre per sempre  TV mini serialas 2005  Padre Speranza  TV filmas 2010  I delitti del cuoco  TV serialas 2013  Il commissario Piedone  TV mini serialas 2013  Ninja the Mission Force  TV serialas (1 epizodas)

 Kino apdovanojimai 
 1975 metai – Bambi Awards (kartu su Terensu Hilu) – už vaidmenis filmuose „Porgi l’altra guancia“ ir „…altrimenti ci arrabbiamo!“
 1990 ir 1996 metai – Giffoni Film Festival – François Truffaut apdovanojimas

 2004 metai – Italijos kino žurnalistų sindikato apdovanojimas – nominacija už antrojo plano vaidmenį
 2010 metai – David di Donatello – karjeros apdovanojimas

 Šaltiniai 

 Nuorodos 

 IMDb profilis

Kategorija:Italijos aktoriai
Kategorija:Italijos sportininkai